Curtea de Apel Alba Iulia a prezentat joi, 7 martie, Raportul privind activitatea Curţii de Apel Alba Iulia şi a instanţelor din circumscripţia acesteia pentru anul 2023, în cadrul Adunării generale a judecătorilor acestei instanţe, cu participarea judecătorilor din circumscripţia curţii de apel şi a altor invitaţi de la principalele instituţii cu care colaborăm instituţional.
La şedinţa de bilanţ au participat din partea Consiliului Superior al Magistraturii, judecătorul Liviu-Gheorghe Odagiu, judecătorul Claudiu-Marian Drăgușin, membri aleși ai Consiliului Superior al Magistraturii, Ioan Sas și Fănel Mihalcea, reprezentanții societății civile în Consiliul Superior al Magistraturii iar din partea Ministerului Justiției, secretarul de stat, George Cătălin Șerban.
Sinteza raportului de bilanţ evidenţiază următoarele date:
Volumul de activitate
Volumul de activitate la nivelul instanţelor din circumscripţia Curţii de Apel Alba Iulia (reprezintă numărul total al cauzelor aflate pe rol și se obţine din însumarea numărului dosarelor nou intrate cu valoarea stocului de dosare rămase de soluţionat din anul anterior) a fost în anul 2023 de 177.951 dosare, în creștere cu 16.915 cauze (+10,50%) faţă de anul 2022.
Dintre acestea, 128.022 reprezintă numărul de cauze nou intrate în anul 2023. Se observă că atât numărul cauzelor nou intrate este în creștere cu 9.961 de cauze (+8,43% ) față de 2022, cât și stocul de dosare la nivelul instanţelor din raza Curţii de Apel Alba Iulia, care a crescut cu 31,80%, la sfârşitul anului 2023, faţă de aceeaşi perioadă a anului precedent.
În ceea ce priveşte activitatea proprie, pe rolul Curţii de Apel Alba Iulia s-au aflat în anul 2023 11.927 cauze, din care 8.281 dosare nou intrate, respectiv 3.646 cauze rămase în stoc din anul anterior, comparaţia statistică evidenţiind o creștere a volumului de activitate faţă de anul anterior.
Volumul de activitate al tribunalelor a crescut față de anul 2022 cu 3.185 cauze, în procent de +9,21%, de la 34.579 cauze la 37.764 cauze. S-au înregistrat creșteri de dosare la toate cele 3 tribunale.
În ceea ce privește activitatea judecătoriilor, numărul dosarelor pe rol a fost de 128.260 cauze în anul 2023, mai mult cu 12.278 cauze decât în anul 2022, când au fost 115.982 cauze, rezultând o creștere de +10,58%.
Volumul de activitate pe materii
Volumul de activitate pe materii la Curtea de Apel Alba Iulia şi la instanţele din circumscripţia acesteia, raportat la numărul total de 128.022 cauze nou intrate la instanţele din circumscripţia Curţii de Apel Alba Iulia în anul 2023 :
- 22.573 cauze au fost înregistrate în materie penală, cu 280 mai puține decât în anul 2022, în procent cu -1,22%,
- 65.558 cauze în materie civilă, 6.357 cauze mai multe decât în anul 2022, în procent cu +10,73% cauze,
- 10.287 cauze în materia litigii cu profesioniști, cu 3.638 mai multe decât în anul 2022, în procent cu +54,71%
- 3.366 cauze în materia litigii de muncă, cu 161 mai multe decât în anul 2022, în procent cu +5,02%.
- 8.373 cauze în materia asigurări sociale, cu 2.141 mai multe decât în anul 2022, în procent cu +34,35%.
- 8.880 cauze în materia minori și familie, cu 293 mai multe decât în anul 2022, în procent cu +3,41%.
- 7.711 cauze în materia contencios administrativ si fiscal, cu 2.376 mai puține decât în anul 2022, în procent cu -23,55%.
- 1.250 cauze în materia faliment, cu 25 mai multe decât în anul 2022, în procent cu +2,04%.
- 17 cauze în materia proprietate intelectuală, același număr ca și în anul 2022.
- 7 cauze în materia insolventa persoanei fizice
Vezi AICI sinteza raportului privind activitatea Curţii de Apel Alba Iulia şi a instanţelor din circumscripţia acesteia pentru anul 2023 (.PDF)
Urmăriți Alba24.ro și pe Google News
Dacă ți-a plăcut articolul: